Chess

"Chess" (eesti keeles 'male') on 1984 loodud muusikal, mille muusika autorid on Benny Andersson ja Björn Ulvaeus (mõlemad tollal ABBA liikmed), libreto kirjutas Tim Rice.

Muusikal esietendus 1986. aastal Londonis West Endis – Prince Edward Theatre's, kus seda mängiti 1209 korda – ja 1988. aastal New Yorgis Broadwayl.

Muusikali tegevus toimub külma sõja ajal, läbivaks teemaks on malematš USA ja Nõukogude Liidu male suurmeistri vahel. Matši ajal toimub kahe suurmeistri vahel peale võitluse malelaual ka võitlus naise pärast, kes kurameerib ühe suurmeistriga, ent armub hoopis teise.

Muusikal sisaldab kümneid laule, millest on hiljem saanud üleilmsed hitid; tuntumate muusikanumbrite seas on näiteks laulud "I know him so well", "One Night in Bangkok" jm.

"Chess" Eesti lavadel
Eestis on muusikali lavastatud Vanemuise teatris rootsi lavastaja Georg Malviuse käe all. See esietendus 2. juunil 2006, peaosi mängisid-laulsid Koit Toome, Gerli Padar ja Janika Sillamaa, dirigeeris Tarmo Leinatamm. Malviuse lavastuses oli temaatilist raskuskeset pisut muudetud: kunagi väga aktuaalsed olnud külma sõja aspektid olid kõrvale jäetud ning keskendutud armastusele ja armukadedusele.Tambet Kaugema. Vanemuises esietendub ABBA-meeste muusikal “Chess” Eesti Lacastuste Andmebaas, 02.06.2006. Esile on tõstetud ka Jüri Naela loodud koreograafia erilisust.Heili Vaus-Tamm. “Chess” – kas Georg Malviuse comeback? Sirp, 16.06.2006. 

Viited

Kategooria:Muusikalid
Kategooria:Rokkooperid